Ryysyrannan Jooseppi (elokuva)

Ryysyrannan Jooseppi on Roland af Hällströmin ohjaama elokuva vuodelta 1955. Elokuva pohjautuu Ilmari Kiannon romaaniin Ryysyrannan Jooseppi vuodelta 1924.

Hällström kuoli helmikuussa 1956, mutta hän ehti tehdä Ryysyrannan Joosepin jälkeen vielä kaksi elokuvaa, joista toinen valmistui kuoleman jälkeen. Karlovy Varyn elokuvajuhlilla 1956 Hällströmille myönnettiin postuumisti henkilökohtainen muistopalkinto taiteellisesta suorituksesta.

 Juoni 

Elokuvan tapahtumien ajankohta on kansalaissodan jälkeinen aika 1920-luvulla. Jooseppi ryhtyy pontikankeittoon perheensä elättämiseksi.

 Näyttelijät 

 Tuotanto 

Suurin osa elokuvan ulkokohtauksista kuvattiin Otaniemessä, jonne oli siirretty Tuusulasta hankittu vanha mökki esittämään Joosepin asuntoa. Lumimyrskykohtaukset kuvattiin Suomussalmen Kiantajärvellä. Myrsky saatiin aikaan lentokoneen moottorin avulla. Taustaa. Viitattu 18.2.2013.

 Arviot 

Aikalaisarvioissa elokuva sai yksimielistä kiitosta. Vaikeita kohtauksia on pehmennetty lämpimällä huumorilla (Valma Kivitie, Elokuva-Aitta, Paula Talaskivi, Helsingin Sanomat). Kiitosta saivat ohjaajan lisäksi näyttelijät Heimo Lepistö ja Hilkka Helinä, kuvaaja Esko Töyri ja musiikin säveltänyt Tauno Pylkkänen, joskin Martti Savo asetti siihen pienen varauksen: se ei aina pysy tilanteiden tasalla. Leif Wagerin esittämää nimismiestä eivät kaikki pitäneet onnistuneena. Lehdistöarviot. Viitattu 18.2.2013.

Myöhemmissä arvioissa Ryysyrannan Jooseppia on pidetty onnistuneena kansanomaisena tulkintana Kiannon köyhälistöromaanista. Neuvostoliitossa elokuvaa esitettiin 1950-luvun Suomen todenmukaisena kuvauksena.Pajukallio, Arto: Ryysyrannan Jooseppi. Helsingin Sanomat 31.1.2011, s. D 5. Kriitikko Pertti Avola on luokitellut elokuvan Hällströmin parhaaksi: vaikka sen sävy on komediaa, köyhyyden kuvaus koskettaa.Avola, Pertti: Ryysyrannan Jooseppi. Tv & radio, Helsingin Sanomat 18.2.2013, s. B 17.

 Palkinnot 
 Jussit 1955: 
 käsikirjoitus: Urpo Lauri ja Viljo Hela (Roland af Hällström)
 miespääosa: Heimo Lepistö.
 Karlovy Varyn elokuvajuhlat 1956 Roland af Hällström, henkilökohtainen muistopalkinto taiteellisesta suorituksesta

 Lähteet 

Luokka:Suomalaiset mustavalkoelokuvat
Luokka:Suomalaiset romaaneihin perustuvat elokuvat
Luokka:Vuoden 1955 suomalaiset elokuvat
Luokka:Suomalaiset draamaelokuvat
Luokka:Jussi-palkitut elokuvat
Luokka:Roland af Hällströmin ohjaamat elokuvat
Luokka:Elokuvat köyhyydestä